زلیخا رابنسن

زلیخا رابنسن ایک برطانوی اداکارہ ہیں۔ زلیخا رابنسن سال 1977 کے ماہ جون کی 29 تاریخ کو پیدا ہوئیں۔ زلیخا رابنسن کی جائے پیدائش انگلینڈ کا مشہور شہر لندن ہے۔ وہ پیشے کے اعتبار سے اداکارہ ہیں، ان کی شادی 2009 میں ہوئی  مگر پانچ ماہ کے قلیل عرصے میں ہی ان کی طلاق ہو گئی۔ ان کے برادر کا نام الیسٹیر رابنسن ہے اور وہ پودوں سے متعلقہ تحقیق کے ماہر ہیں۔

ابتدائی زندگی 
وہ لندن میں پیدا ہوئیں مگر ان کی پرورش مختلف ممالک میں ہوئی جن میں تھائی لینڈ، ملیشیا شامل ہیں۔ ان کی والدہ ہندوستانی نژاد برمی ہیں اور ان کے والد انگریز ہیں۔ ان کے اجداد میں اسکاٹ لینڈ اور ایرانی نسل بھی شامل ہے۔

کیریءر 
زلیخا رابنسن نے اپنی فلمی شروعات 2000 کی تجرباتی فلم ٹائم کوڈ سے کی۔ انہوں نے 2001 کی سیریز دی لون گن میں پر شائقین کی توجہ حاصل کی جو ایکس فائلز فرنچائز کا حصہ ہے۔ انہوں نے ویس ایڈیلی  کا کردار ادا کیا جو ایک پراسرار چور ہوتی ہے، وہ اکثر تینوں مرکزی کرداروں  کی مدد کرتی تھی(اور کبھی کبھی رکاوٹ بھی پیدا کر دیتی تھی)۔

زلیخا رابنسن کا پہلا مرکزی کردار اسے مراکش لے آیا، جہاں جانسٹن کی ہدایت کاری میں مغربی مہاکاوی ہیڈالگو(2004) میں ویگو مورٹینسن اور عمر شریف کے مقابل، جزیرہ نامی فلم میں ایک انیسویں صدی کی عربی شہزادی کا کردار ادا کیا۔ یہ فلم لمبی دوری  برداشت کرنے والے گھڑ سوار فرینک ہاپکنز کی کہانی بیان کرتی ہے۔ 2006 میں، اس نے اسی نام کی کتاب پر مبنی میرا نائر کی مشہور فلم دی نیم سیک میں موشومی مزومدار نامی بنگالی کردار ادا کیا۔

2007 میں، زلیخا رابنسن نے ایچ بی او(HBO) سیریز روم میں معاون کردار ادا کیا اور اگلے سال فاکس پولیس ڈراما نیو ایمسٹرڈیم میں نیو یارک پولیس ڈیپارٹمنٹ(NYPD) کی جاسوس ایوا مارکیز کا کردار ادا کیا۔ رابنسن نے اسی ڈرامے کے پانچویں سیزن کے دوران میں 2009 میں ٹی وی سیریز لوسٹ(Lost) کی کاسٹ میں شمولیت اختیار کی، چھٹے سیزن کے لیے اسے باقاعدہ سیریز میں اداکاری کا بھرپور موقع  دیا گیا۔ 2012 میں، وہ ہوم لینڈ(ٹی وی سیریز) کے دوسرے سیزن میں رویا حماد کے طور پر متواتر اقساط میں کام کرنے والی کردار میں جلوہ گر ہوئیں۔ رابنسن نے سنسنی خیز ڈراما فلم دی بوائے میں بھی معاون کردار ادا کیا۔ انہوں نے شین ڈوئل سے شادی کی مگر یہ شادی مختصر عرصہ ہی قائم رہی۔

حوالہ جات 

اسکاٹش نسب کی انگریز شخصیات
بھارتی نژاد انگریز شخصیات
بیسویں صدی کی انگریز خواتین
اکیسویں صدی کی انگریز خواتین
انگریز ٹیلی ویژن اداکارائیں
اکیسویں صدی کی برطانوی اداکارائیں
بیسویں صدی کی برطانوی اداکارائیں
لندن کی اداکارائیں
اینگلو انڈین شخصیات
انگریز فلمی اداکارائیں
بھارتی نژاد برطانوی اداکارائیں
ویکی ڈیٹا سے مطابقت رکھنے والی مختصر تفصیل
بیسویں صدی کی انگریز شخصیات
ایشیائی نژاد برطانوی اداکارائیں